CELEX: 62022TN0118
Language: fi
Date: 2022-03-07 00:00:00
Title: Asia T-118/22: Kanne 7.3.2022 – OM v. komissio

10.5.2022   
            
            
               FI
            
            
               Euroopan unionin virallinen lehti
            
            
               C 191/32
            
         
      Kanne 7.3.2022 – OM v. komissio
      (Asia T-118/22)
      (2022/C 191/41)
      Oikeudenkäyntikieli: ranska
      
         Asianosaiset
      
      
         Kantaja: OM (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 29.4.2021 tehdyn päätöksen, jolla kantajaa ei valittu valintamenettelyssä COM/2020/10396 ja jolla ilmoitettiin toisen ehdokkaan nimityksestä,
               
            
                  —
               
               
                  siltä osin kuin se on tarpeen, kumoamaan 25.11.2021 tehdyn päätöksen, joka on rekisteröity 26.11.2021 numerolla Ares(2021)7297231 ja jolla hylättiin hänen oikaisuvaatimuksensa,
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu avointa virkaa koskevan ilmoituksen COM/2020/10396 loukkaamiseen sikäli kuin hänen taitojaan ja valmiuksiaan ei ole arvioitu ilmoituksessa mainitun arviointitaulukon mukaisesti.
               
            
                  2)
               
               
                  Toinen kanneperuste, joka perustuu ehdokkaille ilmoitetun esityslistan noudattamatta jättämiseen aiheen osalta, josta heitä kysyttiin valintahaastattelussa, sikäli kuin kantajalle ei esitetty kysymystä pääasiallisesta analyysistä, joka hänet oli pyydetty valmistelemaan, minkä vuoksi hänen luottamuksensuojaansa on loukattu.
               
            
                  3)
               
               
                  Kolmas kanneperuste, joka perustuu epäyhdenvertaiseen kohteluun sikäli kuin valintalautakunnan ehdokkaita varten suunnittelemia kysymyksiä ei esitetty hänelle, eivätkä muut hänelle esitetyt kysymykset vastanneet tätä ennalta määriteltyä luetteloa. Kantaja väittää tältä osin, ettei näin voida taata, onko nämä kysymykset esitetty muille ehdokkaille vai ei. Kantaja väittää lisäksi, että hänen haastattelunsa kesti odotettua lyhyemmän ajan, mikä on voinut asettaa hänet epäedullisempaan asemaan muihin ehdokkaisiin nähden, ja ettei ole poissuljettua, että hän olisi voinut saada paremman tuloksen, jos häntä olisi kuultu suullisen kokeen kaikista osatekijöistä.
               
            
                  4)
               
               
                  Neljäs kanneperuste, joka perustuu arviointitaulukon sisällön selvästi virheelliseen ja epäasianmukaiseen luonteeseen niihin vastauksiin nähden, jotka kantaja on antanut haastattelussa.
               
            
                  5)
               
               
                  Viides kanneperuste, joka perustuu komission yhteistyön puuttumiseen ja hyvää hallintoa koskevan velvollisuuden loukkaamiseen.